ขนมจีนเส้นสดอาชีพสร้างรายได้  "แบเซ็ง" เหนียวนุ่ม สะอาด ปลอดภัย
ขนมจีนเส้นสด "แบเซ็ง" เหนียวนุ่ม สะอาด ปลอดภัย อาชีพสร้างรายได้ชาวชุมชนบ้านบือแน ยะลาขนมจีน ได้ขึ้นชื่อว่าเป็นอาหารที่นิยมรับประทานกัน ทั้งชาวไทยพุทธและชาวไทยมุสลิม ไม่ว่าจะเป็นงานบุญ งานเข้าสุนัต งานแต่ง งานขึ้นบ้านใหม่ รับประทานได้หมดคู่กับน้ำยา รวมถึงกินกับส้มตำ เมี่ยง ทำให้คุณรัสณี แดงดีและนายอุเซ็ง กามินิ สองสามีภรรยาชาวบ้านบือแน ได้มีแนวคิดในการปรับเปลี่ยนอาชีพจากเดิมซึ่งขายของเล่นตามงานแต่ง ต้องเจอกับวิกฤติเศรษฐกิจ ตกต่ำ คนซื้อน้อย รายได้ไม่เพียงพอกับรายจ่ายของครอบครัว หันมาลองทำเส้นขนมจีนสดส่งขาย จุดเริ่มต้นจากการทำไม่เป็น ได้เรียนรู้ลองผิดลองถูกนานนับปี จนถึงปัจจุบันขนมจีนแบเซ็งได้กลายเป็นขนมจีนที่ขึ้นชื่อของบ้านบือแน เป็นที่รู้จักของคนทั่วไปและช่วยสร้างรายได้ให้กับครอบครัวแบเซ็ง รวมไปถึงคนในหมู่บ้านที่ทำอาชีพหลักกรีดยาง ได้มีอาชีพเสริม มีรายได้เข้าครอบครัว ชาวบ้านเองจากที่ได้มาทำงานที่โรงงานขนมจีน แบเซ็งทำให้มีรายได้เพิ่มจนเป็นเหมือนอาชีพหลัก ที่ช่วงฝนตกก็จะกรีดยางไม่ได้ ทำให้ขาดรายได้ไปคุณรัสณีฯ เล่าให้ฟังว่า หลังเจอพิษเศรษฐกิจย่ำแย่ ทำให้ตนเองและสามีซึ่งมีอาชีพขายของเล่นตามงานต่างๆ ขาดรายได้ ก็เลยได้หันมาลองปรับเปลี่ยนทำเส้นขนมจีน พอทำได้ขายได้  ตลาดยอมรับสินค้าก็ดีขึ้น เราเองก็พยายามพัฒนาสินค้ามาเรื่อยๆ ลูกค้าบอกอะไรก็มาปรับมาแก้ไข พยายามทำให้ลูกค้าได้ทานของอร่อยที่สุด พอส่งออกไปลูกค้ากินหมดตอบรับมาดี จากแรกๆ วันหนึ่งผลิตไม่กี่กิโล เพิ่มขึ้นเป็น 200-300 กก. จนมาถึงปัจจุบัน วันละ 1,000-1,300 กก.ต่อวัน โดยเริ่มทำก่อนโควิดมาปีกว่าๆ พอโควิดมากระทบบ้างแต่ก็ทำงานได้ ลูกน้องได้ทำงาน เป็นของกินมีคนซื้อตลอด มีลูกค้าประจำ ต้องผลิตทุกวัน ไม่งั้นไม่พอกับความต้องการของตลาดส่วนการขาย ก็จะส่งที่ตลาดเช้า พอผลิตเสร็จในช่วงเช้า ช่วงเย็น ก็จะนำไปสต็อกไว้ที่ตลาดสดยะลา ซึ่งมีร้านอยู่ที่นั่น เพื่อที่จะกระจายสินค้า ส่งลูกค้า ขายปลีก หัวรุ่งของทุกวัน ซึ่งจะมีพลังมด รถปลาจากต่างจังหวัด หมู่บ้าน เข้ามาที่ศูนย์รวมตลาดเช้ายะลา มาซื้อของที่นี่ สินค้าก็จะกระจายออกไปตามหมู่บ้าน อำเภอในยะลาและต่างจังหวัด ถือว่าขนมจีนแบเซ็งขึ้นชื่อในระดับหนึ่ง พัฒนาให้คนยะลา คนต่างจังหวัดได้ทาน ส่วนราคาไม่แพง หยิบจับได้ ราคาส่งมีทั้งตะกร้าครึ่งโล 1 กก. 5 กิโล 10 กก. ทำให้ได้หมดตามที่สั่งออเดอร์เข้ามา ถ้าขายส่งตะกร้า 10 บาท  20 บาท แม่ค้าก็จะรับไปขายปลีก 15 บาท 25 บาท รายได้ก็พออยู่ได้ทั้งเถ้าแก่ลูกน้อง ทำให้คนในชุมชนมีอาชีพ มีรายได้ทุกวัน จากที่บางคนว่างงานไม่มีรายได้ ตอนนี้มีรายได้ มีชีวิตดีขึ้น  สามารถเลี้ยงปากเลี้ยงท้องครอบครัวได้ รวมไปถึงผู้ที่ว่างจากการกรีดยางก็จะมาทำงานเสริมที่โรงงานขนมจีนด้วยสำหรับขั้นตอนการทำนั้น เมื่อก่อนใช้เครื่องธรรมดา ก็เปลี่ยนมาเป็นเครื่องอัตโนมัติ กำลังผลิตได้เยอะขึ้น เริ่มจากการนำแป้งใส่ถัง ตีแป้ง ตีเสร็จเครื่องจะดูดเข้าถังโรย และลงมาเป็นเส้นออกมาตามสาย 1 ชั่วโมง ก็จะผลิตได้ 250-300 กก. พอเสร็จก็จะนำมาล้างผ่านน้ำ 4 น้ำล้าง  5 น้ำรด แล้วนำมาจับเป็นครึ่งกิโล 1 กก. เมื่อเสร็จแล้วก็จะนำไปพักไว้ให้แห้ง ก่อนถึงจะไปแพ็ค เตรียมส่งขาย ผู้ที่สนใจขนมจีนแบเซ็ง สะอาด เหนียวนุ่ม ปลอดภัย ไว้รับประทาน สามารถติดต่อได้ที่เบอร์โทร 08-7836-5920 , 09-8069-7546 ขายส่งที่ตลาดเช้ายะลา หรือที่บ้านกำปงบือแน ม.4 ตำบลบุดี อำเภอเมืองยะลา